turjo4nis/wikipedia-bn-dump-20250701 huggingface dataset:
আল জুম'আ মসজিদ

আল জুম'আ মসজিদ (), এছাড়াও মসজিদটি বানি সেলিম মসজিদ, আল ওয়াদি মসজিদ, আল গুবাইব মসজিদ বা আতিকাহ মসজিদ হিসাবে পরিচিত, Also known as Masjid Banī Sālim (), মসজিদটি সৌদি আরবের মদিনা শহরে অবস্থিত। স্থানীয়দের মতে, নবী মুহাম্মাদ এবং তার সাহাবীগণ মক্কা থেকে মদিনায় হিজরতের সময় প্রথমবারের মত এই স্থানে জুমার নামাজ আদায় করেছিলেন।

অবস্থান 
এটি মদিনা শহরের দক্ষিণ-পশ্চিমে, ওয়াদি রানুনার নিকটে, মসজিদে কুবা থেকে ৯০০ মিটার উত্তরে এবং মসজিদে নববী থেকে ৬ কিমি দূরত্বে অবস্থিত।

ইতিহাস 
ইসলামের নবী মুহাম্মদ ও তার মুহাজিরগন (হিজরতের সঙ্গীরা) মক্কা থেকে মদীনা পর্যন্ত হিজরতের পথে, হিজরি (ইসলামি বর্ষপঞ্জি) ১ম বর্ষের রবিউল আউয়াল মাসের ১২ তারিখ, সোমবার, চার দিনের জন্য কুবা অঞ্চলে কাফেলা থামিয়েছিলেন। শুক্রবার সকালে তারা পুনরায় মদিনার পথে যাত্রা শুরু করেন এবং ওয়াদি রানুনা অঞ্চলে কাফেলা থামিয়ে সেখানে জুমার নামাজ আদায় করেছিলেন। এ অঞ্চলটিকে আজও 'জুমাহ' বলে উল্লেখ করা হয়।

ভিত্তি 
মসজিদটি সর্বপ্রথম পাথুরে শিলা দ্বারা নির্মিত হয়েছিল, পরে বেশ কয়েকবার ধ্বংসপ্রাপ্ত হয় ও সংস্কার করা হয়। সংস্কারের পূর্বে মসজিদটির দৈর্ঘ্য ছিল ৮ মিটার, প্রস্থে সাড়ে চার মিটার এবং লম্বায় ৫.৫ মিটার। এবং একমাত্র গম্বুজটি ছিল লাল ইট দ্বারা নির্মিত। পূর্ব অংশের সাথে ৮ মিটার দৈর্ঘ্য এবং ৬ মিটার প্রস্থ সহ একটি উঠান ছিল। ১৯৮৮ সালে বাদশাহ ফাহাদ বিন আবদুল আজিজের নেতৃত্বে সৌদি সরকারের আওকাফ মন্ত্রণালয়ের পুরাতন অংশ ধ্বংস করে একটি নতুন অংশ নির্মাণে করেন, যেখানে ইমাম এবং মুয়াজ্জিন এর থাকার জন্য একটি বাসভবন, একটি গ্রন্থাগার, তাহফিদজ আল কুরআন নামে একটি মাদ্রাসা , একটি মহিলাদের জন্য প্রার্থনার ঘর এবং একটি বাথরুম নির্মাণ করেন। ৬৫০ জন তীর্থযাত্রীর ধারণক্ষমতা সম্পন্ন, একটি প্রধান গম্বুজ এবং চারটি ছোট গম্বুজ নিয়ে নির্মিত মসজিদটি ১৯৯১ সালে জনসাধারণের জন্য উন্মুক্ত করে দেয়া হয়।

সংস্কারের সময়রেখা 
 দ্বিতীয় সংস্কারটি উমাইয়া খলিফা ,দ্বিতীয় উমর দ্বারা পরিচালিত হয়েছিল।
 তৃতীয় সংস্কারটি আব্বাসীয় খিলাফতের সময়ে ৭৩৪ থেকে ৭৪৮ সালের মধ্যে পরিচালিত হয়েছিল।
 চতুর্থ সংস্কারটি চৌদ্দ শতকের সময় সায়ামসুদ্দিন কাওয়ান পরিচালনা করেছিলেন।
 উসমানীয় সাম্রাজ্যের আমলে সংস্কারের নেতৃত্বে ছিলেন সুলতান বায়েজিদ ।
 উনিশ শতকের মাঝামাঝি সংস্কারের নেতৃত্বে ছিলেন সাইয়্যেদ হাসান আসি-সিয়ারবাটলি ।

আরও দেখুন 
 সৌদি আরবের মসজিদের তালিকা
 মসজিদের তালিকা

তথ্যসূত্র 

মদিনার মসজিদ
৭ম শতাব্দীর মসজিদ
৬২২-এ সম্পন্ন মসজিদ
পোনাবালিয়া হত্যাকাণ্ড

পোনাবালিয়া গণহত্যা হলো ১৯২৭ সালের ৭ ই মার্চ জেলা ম্যাজিস্ট্রেটের আদেশে ব্রিটিশ ভারতীয় পুলিশ সদস্যদের দ্বারা গঠিত পোনাবালিয়ায় ২০ জন বাঙালি মুসলমানকে গণহত্যার ঘটনা।

ইতিহাস
৭ মার্চ ১৯২৭ তারি, বাঙালি হিন্দুদের একটি দল ঝালকাঠি জেলার নলছিটি উপজেলার পোনাবালিয়ায় অবস্থিত শিব মন্দিরের দিকে যাচ্ছিল। দলটি ঢাক বাজানো সহ কীর্তন করতে করতে যাচ্ছিল। একসময় দলটি মসজিদের সামনে দিয়ে যাচ্ছিল। মসজিদে নামাজের জন্য জমায়েতের মুসলমানগণ উচ্চ আওয়াজ বন্ধ করার জন্য শোভাযাত্রাকারীদেরকে  বলে। তারা তা না শোনায়, এটা থামাতে মুসলমানগণ মানবঢাল তৈরি করে। সত্যাগ্রহ আন্দোলনের সক্রিয় অংশগ্রহণকারী সতীন্দ্রনাথ সেন হিন্দুদের আরো উচ্চস্বরে কীর্তন করতে বলেন। জেলা ম্যাজিস্ট্রেট ই.এন ব্ল্যান্ডি ও পুলিশ সুপার টেইলর একটি পুলিশ বাহিনীর সাথে দ্রুত ঘটনাস্থলে পোঁছান।

মুসলমানগণ ইংরেজিতে কথা বলতে পারতো না। তাই তারা গলার কাছে হাত দিয়ে সংকেত প্রদানের মাধ্যমে ব্রিটিশদের বুঝানোর চেষ্টা করে যে, নামায পড়ার সময় বাধা সহ্য করার থেকে তারা মৃত্যু বরণকে ভালো মনে করে। এর মানে  হিন্দুরা  যদি সামনে এগিয়ে যায় তবে মুসলমানরা তাদের হত্যা করবে। অতঃপর   ব্ল্যান্ডি গুলিবর্ষণের আদেশ দেন, যার ফলে ২০ জন মুসলমানের মৃত্যু হয় এবং অনেক ব্যক্তি আহত হয়।

ফলাফল
কিছু দিন পর নিখিল বাংলা মুসলিম সম্মেলন ঘটনার তদন্ত কমিশন গঠনের আহ্বান জানিয়েছিল। কমিশন গঠিত হয়েছিল এবং এটি একটি প্রতিবেদন জমা দেয়, যা কখনও প্রকাশিত হয়নি। গ্রামবাংলায় অসহযোগ আন্দোলন-পরবর্তী সময়ে এই ঘটনাটিকে সাম্প্রদায়িক বিভেদের প্রমাণ হিসাবে অভিহিত করে এবং মুসলিম সংবাদমাধ্যমের দ্বারা তা তুলে ধরা হয়েছিল।

তথ্যসূত্র

বাঙালি মুসলিম গণহত্যা
মুসলিম নিপীড়ন
বাংলাদেশের ইতিহাস
মার্চ ১৯২৭-এর ঘটনাবলী
ধর্মীয় সহিংসতা
ভারতে দাঙ্গা ও নাগরিক নৈরাজ্য
বেঙ্গল প্রেসিডেন্সি
ঝালকাঠি জেলা
ভারতে মুসলিম বিরোধী সহিংসতা
ভারতে আইন প্রয়োগকারী কর্মকর্তার দ্বারা নিহত ব্যক্তি
উইলিয়াম টেইলার

উইলিয়াম টেইলর (১৮০৮-১৮৯২) ছিলেন ইস্ট ইন্ডিয়া কোম্পানির একজন সরকারী কর্মচারী, যিনি ১৮২৯ থেকে ১৮৬৭ অবধি ভারতে বাস করতেন। তিনি ১৮৫৫ সালে পাটনার কমিশনার নিযুক্ত হন এবং ১৮৫৭ সালের সিপাহি বিদ্রোহের দমন-অভিযানে জড়িত ছিলেন। স্থানীয় জনগণের বিরুদ্ধে তার পদক্ষেপগুলি ঊর্ধ্বতন কর্মকর্তাদের দ্বারা অত্যধিক কঠোর হিসাবে বিবেচিত হলে তাকে সাময়িক বরখাস্ত করে ময়মনসিংহের সিভিল ও সেশন জজ পদে নিয়োগ দেওয়া হয়েছিল। এর কিছুদিন পর পদত্যাগ করে তিনি আইন ব্যবসা শুরু করেন।

কাজ 
একজন শৌখিন শিল্পী হিসাবে টেইলর তার চিত্রে দৈনন্দিন জীবনের দৃশ্য, আদালত, সামরিক বাহিনী এবং জীবনের বিভিন্ন স্তরে থাকা ভারতীয়দের প্রতিদিনের পোশাক আঁকেন।
তার ছয়টি চিত্রাঙ্কনকে অন্তর্ভুক্ত করে ১৮৪২ সালে লন্ডনে "স্কেচেস ইলোস্ট্রেটিং দ্য ম্যানারস অ্যান্ড কাস্টমস অব দ্য ইন্ডিয়ানস অ্যান্ড অ্যাংলো ইন্ডিয়ানস ড্রন অন স্টোন ফ্রম দ্য অরিজিনাল ড্রয়িং ফ্রম লাইফ" নামক বই প্রকাশিত হয়। ১৮৮১ এবং ১৮৮২ সালে টেইলর তার নিজের অঙ্কিত ১০০টি চিত্র সহ দুই খণ্ডে "থার্টি-এইট ইয়ার্স ইন ইন্ডিয়া" আত্মজীবনীটি প্রকাশ করেছিলেন।

জলরঙে তিনি পশ্চিমবঙ্গের বর্ধমানের রাজা-কে চিত্রিত করেছিলেন। তিনি সম্ভবত মাহতাব চাঁদ ছিলেন, যিনি ১৮২০ সালে জন্মগ্রহণ করেছিলেন এবং ১৮৩২ থেকে ১৮৭৯ সাল তার মৃত্যুর আগ পর্যন্ত রাজা ছিলেন। তিনি ব্রিটিশদের দ্বারা একজন আলোকিত এবং বিশ্বস্ত শাসক হিসাবে বিবেচিত ছিলেন। চিত্রটি ব্রাউন ইউনিভার্সিটি গ্রন্থাগারের অ্যান এস.কে. ব্রাউন সামরিক সংগ্রহ এর অংশ।

তথ্যসূত্র 

১৮০৮-এ জন্ম
১৮৯২-এ মৃত্যু
১৯শ শতাব্দীর চিত্রশিল্পী
চিত্রশিল্পী
ইংরেজ চিত্রশিল্পী
চার্লি (২০১৫-এর মালয়ালম চলচ্চিত্র)

চার্লি হল মার্টিন প্রক্কট পরিচালিত ২০১৫ সালের ভারতীয় মালয়ালম ভাষার প্রণয়ধর্মী নাট্য চলচ্চিত্র। চলচ্চিত্রটির চিত্রনাট্য রচনা করেছেন যৌথভাবে প্রক্কট ও উন্নি আর. এবং প্রযোজনা করেছেন প্রক্কট, জোজু জর্জ ও শেবিন বেকার। এতে নাম ভূমিকায় অভিনয় করেছেন দুলকার সালমান, এবং অন্যান্য মুখ্য চরিত্রে অভিনয় করেছেন পার্বতী তিরুবোত, অপর্ণা গোপীনাথ ও নেদুমুদি বেণু। চলচ্চিত্রটির সুর করেছেন গোপী সুন্দর ও চিত্রগ্রহণের দায়িত্ব পালন করেছেন জমন টি. জন।

চলচ্চিত্রটি ২০১৫ সালের ২৪শে ডিসেম্বর কেরলে মুক্তি পায়। এটি ৪৬তম কেরল রাজ্য চলচ্চিত্র পুরস্কারে ৮টি বিভাগে পুরস্কৃত হয়, তন্মধ্যে রয়েছে শ্রেষ্ঠ অভিনেতা, অভিনেত্রী, পরিচালক ও চিত্রগ্রহণ। চলচ্চিত্রটি ২০১৭ সালে মারাঠি ভাষায় দেব নামে পুনর্নির্মিত হয়, যাতে শ্রেষ্ঠাংশে অভিনয় করেন অঙ্কুশ চৌধুরী, তেজস্বিনী পণ্ডিত ও স্পৃহা জোশি; এবং তামিল ভাষায় মারা নামে পুনর্নির্মিত হয়, যাতে শ্রেষ্ঠাংশে অভিনয় করেন আর. মাধবন, শ্রদ্ধা শ্রীনাথ ও শিবাদা।

কুশীলব
 দুলকার সালমান - চার্লি, স্বাধীনচেতা এক রহস্যময় যুবক।
 পার্বতী তিরুবোত - টেসা, একজন গ্রাফিক শিল্পী যে চার্লিকে খুঁজছে। 
 অপর্ণা গোপীনাথ - কানি, আত্মহত্যা করতে যাওয়া ডাক্তার যাকে চার্লি বাঁচায়।
 নেদুমুদি বেণু - কুঞ্জাপ্পান
 চেম্বন বিনোদ জোসে - মাথাই/প্যাটরোজ
 কল্পনা - কুইন ম্যারি / মারিয়া
 সৌবিন শাহির - সুনিকুট্টান / মিস্টার ডিসুজা, চার্লির ঘরে চুরি করতে যাওয়া ব্যক্তি।
 নীরজ মাধব - আনসারি
 পি. বালচন্দ্রন - উসমান ইক্কা
 কে. পি. এ. সি. ললিতা - রাহেল আম্মাচি
 সীতা - টেসার মা
 রেশমা সেবাস্টিয়ান - শাহিনা, টেসার বান্ধবী
 মাস্টার মিনন - বাল্লান পিল্লাই
 রমেশ পিশারডি - সোজান
 জয়রাজ ওয়ারিয়ার - বাট্টু জোসে
 সুরজিৎ - আদু আবুট্টি
 রেঞ্জি পানিকার - ডাক্তার পানিকার, অতিথি ভূমিকায়
 জয় ম্যাথু - উমর, অতিথি ভূমিকায়
 তোবিনো টমাস - জর্জি, অতিথি ভূমিকায়
 নাসার - জাদুকর, অতিথি ভূমিকায়
 রাজেশ শর্মা - কুইন ম্যারির স্বামী

পুরস্কার
কেরল রাজ্য চলচ্চিত্র পুরস্কার
 শ্রেষ্ঠ পরিচালক - মার্টিন প্রক্কট
 শ্রেষ্ঠ অভিনেতা - দুলকার সালমান
 শ্রেষ্ঠ অভিনেত্রী - পার্বতী তিরুবোত
 শ্রেষ্ঠ চিত্রনাট্য - উন্নি আর. ও মার্টিন প্রক্কট
 শ্রেষ্ঠ চিত্রগ্রহণ - জমন টি. জন
 শ্রেষ্ঠ শিল্প নির্দেশনা - জয়শ্রী লক্ষ্মী নারায়ণন
 শ্রেষ্ঠ শব্দ মিশ্রণ - এম. আর. রাজাকৃষ্ণন
 শ্রেষ্ঠ প্রক্রিয়াকরণ গবেষণাগার - প্রসাদ কালার ল্যাব, মুম্বই, জে. ডি. ও কিরণ

এশিয়াভিশন পুরস্কার
 শ্রেষ্ঠ অভিনেত্রী - পার্বতী তিরুবোত
 শ্রেষ্ঠ চিত্রগ্রহণ - জমন টি. জন

এশিয়ানেট চলচ্চিত্র পুরস্কার
 শ্রেষ্ঠ অভিনেত্রী - পার্বতী তিরুবোত
 শ্রেষ্ঠ পার্শ্ব অভিনেত্রী - কল্পনা (মরণোত্তর বিজয়ী)
 শ্রেষ্ঠ চিত্রগ্রহণ - জমন টি. জন
বণিতা চলচ্চিত্র পুরস্কার
 শ্রেষ্ঠ অভিনেত্রী - পার্বতী তিরুবোত
 শ্রেষ্ঠ পার্শ্ব অভিনেতা - চেম্বন বিনোদ জোসে
 শ্রেষ্ঠ চিত্রগ্রহণ - জমন টি. জন

তথ্যসূত্র

বহিঃসংযোগ

 

২০১৫-এর চলচ্চিত্র
২০১০-এর দশকের প্রণয়ধর্মী নাট্য চলচ্চিত্র
ভারতীয় চলচ্চিত্র
ভারতীয় প্রণয়ধর্মী নাট্য চলচ্চিত্র
কোচিতে ধারণকৃত চলচ্চিত্র
গুজরাতে ধারণকৃত চলচ্চিত্র
মুন্নারে ধারণকৃত চলচ্চিত্র
গোপী সুন্দর সুরারোপিত চলচ্চিত্র
অন্য ভাষায় পুনর্নির্মিত মালয়ালম চলচ্চিত্র
২০১০-এর দশকের মালয়ালম ভাষার চলচ্চিত্র
ত্রিশূরে ধারণকৃত চলচ্চিত্র
পীরমড়েতে ধারণকৃত চলচ্চিত্র
ফেই শিন

ফেই শিন (; প্রায় ১৩৮৫ - ১৪৩৬ পরবর্তী) মিং রাজবংশের নৌসেনাপতি ঝং হ-র বহরের সামরিক কর্মীদের একজন সদস্য ছিলেন। তিনি চীনা জাহাজ যে সকল দেশগুলোতে  পৌঁছেছিল সেই দেশগুলি সম্পর্কে একটি বইয়ের লেখক হিসাবে পরিচিত।

জীবনচরিত 
ফেই শিনের জীবন সম্পর্কে বেশি কিছু জানা যায়নি। তাঁর পরিবার এসেছিল আজকের চিয়াংসু প্রদেশের খুনশান থেকে। তাঁর লেখায় উল্লিখিত বিভিন্ন তারিখ বিবেচনার ভিত্তিতে মনে করা হয়, সম্ভবত তিনি হংউ যুগের (১৩৮৫ খ্রিস্টাব্দ) ১৭তম বছরে জন্মগ্রহণ করেছিলেন, যদিও কিছু কিছু লেখকের হিসাবে মনে হয় যে তাঁর জন্ম হয়েছিল ১৩৮৮-এ। তিনি নিজে থেকে আরবি ভাষা রপ্ত করেছিলেন।

ফেই শিন তার বইয়ের মুখবন্ধে যা বলেছেন, সে অনুযায়ী মনে হয় তার পরিবার দরিদ্র ছিল। তার বড় ভাইকে নিকটস্থ থাইসাং গ্যারিসনে কাজ করার জন্য ডেকে নেয়া হয়েছিল, তবে শীঘ্রই তিনি মারা যান। ১৩৯৮ সালে বা তার পরে বালক ফেই শিন তার জায়গায় যোগ দেন। জে.জে.এল ডুয়েভেন্দক মনে করেন যে ফেই ভাইয়েরা তাদের বাবা বা দাদার পূর্বতন কোনও রাজনৈতিক বা অন্য অপরাধের শাস্তি হিসাবেই ওই কাজে যোগ দিতে বাধ্য হন। এই ধারণার পক্ষে প্রকৃত কোন প্রমাণ পাওয়া যায়নি। তবে ফেই শিনের পরবর্তী জীবনী রচয়িতা, রডরিচ পটাক মনে করেন এটি অসম্ভব নয়।

সৈনিক থাকাকালীন ফেই শিন পড়াশোনার জন্য সময় বের করে নিয়েছিলেন। থাইসাং যেহেতু ঝং হ-র নৌবহরের পক্ষ থেকে ইয়াংজি নদীর উজানের দায়িত্বে ছিল, ফেই শিন চারবার দক্ষিণ-পূর্ব এশিয়া এবং ভারত মহাসাগরে নৌবহরের সাথে যাত্রা করেছিলেন।

ফেই শিন মূলত "শিংচা শংলান"  (তারকাময় ভেলার বর্ণনা;  মুখবন্ধের তারিখ অনুযায়ী ১৪৩৬ সালের উপস্থাপনা) গ্রন্থটির লেখক হিসাবে পরিচিত, যেখানে তিনি দক্ষিণ সমুদ্রে চারটি ভ্রমণে যা যা দেখেছিলেন তা লিপিবদ্ধ করেছিলেন। ১৪৩৬ সালের পরবর্তী সময়ে তার ক্রিয়াকলাপের কোনও উল্লেখ পাওয়া যায়নি এবং তার মৃত্যুর প্রকৃত তারিখ সম্পর্কেও কোন তথ্য পাওয়া যায়নি।

পটকের মতে, ফেই শিনের ধর্ম সম্পর্কে কোনও নির্ভরযোগ্য তথ্য নেই। তবে পটাক বিশ্বাস করেন যে, ফেই শিন নিজেও মা হুয়ান বা ঝং হ-এর মতো মুসলিম ছিলেন। ফেই শিনও মক্কার বর্ণনা দিয়েই তার বই শেষ করেছিলেন, তবে এটি মা হুয়ান এর বইয়ের বিন্যাসের অনুকরণও হতে পারে।

ফেই শিনের বইটি বিভিন্ন মিং-যুগের ভিন্ন সংস্করণে বিদ্যমান। অনেক চীনা এবং বিদেশী ঐতিহাসিক এই বইটি নিয়ে গবেষণা করেছেন। তার বইয়ের প্রথম ইংরেজী অনুবাদ করেছিলেন উইলিয়াম উডভিল রকহিল, এবং ১৯১৪-১৯১৫ সালে "থং পাও" এ তা প্রকাশিত হয়। এই বইয়ের সবচেয়ে সাম্প্রতিক অনুবাদটি জে.ভি.জি. মিলস-এর একটি খসড়ার উপর ভিত্তি করে রডরিচ পটাক (১৯৯৬) সম্পাদনা ও টীকায়িত করেছেন।

তথ্যসূত্র

উৎস 

  (Partial view on Google Books)

লেখক
চীনা লেখক
১৩৮৫-এ জন্ম
১৫০০-এর দশকে মৃত্যু
হুয়েই জাতি
১৫শ শতাব্দীতে মৃত্যু
১৫শ শতাব্দীর অনুবাদক
জাতীয় লীগ

বাংলাদেশ জাতীয় লীগ আতাউর রহমান খান ছিলেন দলের শীর্ষ নেতা।

ইতিহাস
পাকিস্তান আমলে পূর্ব বাংলার সাবেক মুখ্যমন্ত্রী আতাউর রহমান খানের নেতৃত্বে ১৯৬৯ সালের ২০শে জুলাই জাতীয় লীগ গঠিত হয়। আতাউর রহমান খান ১৯৭০ সালের পাকিস্তানের জাতীয় পরিষদ নির্বাচনে ঢাকা-৩ আসন থেকে নির্বাচনে প্রতিদ্বন্দ্বিতা করে পরাজিত হন।১৯৭১ সালে বাংলাদেশের স্বাধীনতা যুদ্ধের পর ১৯৭৩ সালে অনুষ্ঠিত প্রথম জাতীয় সংসদ নির্বাচনে জাতীয় লীগের হয়ে ঢাকা-১৯ আসন থেকে জাতীয় সংসদের সদস্য নির্বাচিত হন আতাউর রহমান খান। পরবর্তীতে শেখ মুজিবুর রহমানের নেতৃত্বাধীন বাকশাল-এ যোগ দিয়ে এর  কেন্দ্রীয় কমিটির সদস্য হন। শেখ মুজিবুর রহমানের মৃত্যুর পর বাকশালের বিলুপ্তি হলে তিনি জাতীয় লীগ পুনরায় সংগঠিত করেন। ১৯৭৯ সালে অনুষ্ঠিত ২য় সংসদ নির্বাচনে তিনি ঢাকা-২১ আসন থেকে সংসদ সদস্য নির্বাচিত হন। ১৯৮৩ - ১৯৮৪ সাত দলীয় জোটের অন্যতম সদস্য হিসেবে এরশাদ সরকারের সামরিক শাসনের বিরুদ্ধে আন্দোলন করলেও পরবর্তীকালে মত পরিবর্তন করে এরশাদ সরকারের মন্ত্রিসভায় যোগ দিলে জাতীয় লীগ বিলুপ্ত হয়।

তথ্যসূত্র 

বাংলাদেশের রাজনৈতিক দল
বাংলাদেশের বিলুপ্ত রাজনৈতিক দল
১৯৬৮-এ প্রতিষ্ঠিত রাজনৈতিক দল
তারাতলা মেট্রো স্টেশন

তারাতলা মেট্রো স্টেশন হল ভারতের কলকাতার দক্ষিণাঞ্চলের তারাতলা এলাকায় অবস্থিত কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।

অবস্থান 
এই স্টেশনটি তারাতলা এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল ১.০৩ কিলোমিটার দূরে অবস্থিত বেহালা বাজার মেট্রো স্টেশন এবং পরবর্তী স্টেশন হল ১.২৫ কিলোমিটার দূরে অবস্থিত মাঝেরহাট মেট্রো স্টেশন।

ইতিহাস 
২০১০-২০১১ অর্থবর্ষের রেল বাজেটে কলকাতা মেট্রো লাইন ৩  এর অনুমোদিত হয় এবং  নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।

স্টেশন

গঠন
 
কলকাতা মেট্রোর লাইন ৩-এর অন্তর্গত তারাতলা মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

স্টেশন বিন্যাস

পরিকাঠামো 
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।

বিদ্যুৎ ও  সংকেত ব্যবস্থা 
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা ৯০ সেকেন্ড অন্তঃর ট্রেন পরিচালনা করা যাবে।

পরিষেবা 
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।

সংযোগ

তথ্যসূত্র

বহিঃসংযোগ

কলকাতা মেট্রোর স্টেশন
উত্তরখান থানা

উত্তরখান, বাংলাদেশের ঢাকা বিভাগের ঢাকা জেলার একটি প্রশাসনিক এলাকা বা থানা।

আয়তন 
উত্তরখান থানার আয়তন প্রায় ২০.০৯  কিমি২ (৭.৭৬ বর্গমাইল)

প্রশাসনিক কাঠামো 
উত্তরখান থানা ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি উত্তরা জোন এবং এসি এয়ারপোর্ট জোন। এই থানাটি ঢাকা উত্তর সিটি করপোরেশনের আওতাধীন।

সীমানা 
উত্তরখান থানার সীমানা: উত্তরে টঙ্গী (খাল) ও গাজীপুর সদর উপজেলা, দক্ষিণে খিলক্ষেত ও দক্ষিণখান থানা, পূর্বে বালু নদী ও কালীগঞ্জ (গাজীপুর) উপজেলা, গাজীপুর সদর উপজেলা ও পশ্চিমে দক্ষিণখান থানা।

ইতিহাস 
উত্তরখান থানা ২০০৬ সালে ১টি ইউনিয়ন ও ১৪টি মৌজা নিয়ে গঠিত হয়। উত্তরখান ইউনিয়নের নামানুসারে এই থানার নামকরণ করা হয়েছে।

জনসংখ্যার উপাত্ত 
২০১১ সালের আদমশুমারি অনুযায়ী উত্তরখান থানার মোট জনসংখ্যা ৫২০১৪, পুরুষ ২৭২৫৪; মহিলা ২৪৭৬০। যার মধ্যে মুসলিম ৪৯৪৮৮, হিন্দু ২১১৪, বৌদ্ধ ৪০৮ এবং অন্যান্য ৪ জন।

শিক্ষা 
২০১১ সালের আদমশুমারি অনুযায়ী উত্তরখান থানা সাক্ষরতার হার ৬৪.৫৮%।

যোগাযোগ 
উত্তরখান থানার আওতাধীন মোট ৫ টি বিট রয়েছে। বিট ও এলাকা অনুসারে দায়িত্বপ্রাপ্ত কর্মকর্তাদের ফোন নম্বরঃ-

আরো দেখুন 

 বাংলাদেশের উপজেলা
 বাংলাদেশের জেলাসমূহ
 বাংলাদেশের বিভাগসমূহ

তথ্যসূত্র 

ঢাকা জেলার থানা
মেট্রোপলিটন পুলিশ
ঢাকা-১৮ আসনের অধীনস্থ এলাকা সমূহ
ওমর ইশরাক

ওমর এস. ইশরাক (জন্ম:১৯৫৫) একজন বাংলাদেশী-আমেরিকান ব্যবসায়িক নির্বাহী এবং জানুয়ারি ২০২০ অনুযায়ী ইন্টেলের বর্তমান চেয়ারম্যান। তিনি জুন ২০১১ থেকে মেডট্রনিকের চেয়ারম্যান এবং প্রধান নির্বাহী কর্মকর্তাও হিসেবেও দায়িত্ব পালন করেছেন।

জীবনী 
ইশরাকের জন্ম বাংলাদেশে, তিনি বড় ও হয়েছে এখানেই। তিনি ঢাকার সেন্ট জোসেফ উচ্চ মাধ্যমিক বিদ্যালয় থেকে মাধ্যমিক পড়াশোনা সম্পন্ন করেছেন। তিনি কিংস কলেজ লন্ডন থেকে স্নাতক ডিগ্রি এবং তড়িৎ প্রকৌশলে পিএইচডি অর্জন করেন।

মেডট্রোনিকে যোগদানের আগে তিনি জিই হেলথ কেয়ার সিস্টেমস-এর সভাপতি এবং সিইও হিসাবে দায়িত্ব পালন করেছিলেন।

ওমর ২০১৭ সালের মার্চ থেকে ইন্টেল পরিচালনা পর্ষদের সদস্য হিসাবে দায়িত্ব পালন করছেন। তাকে ২০২০ সালের জানুয়ারিতে বোর্ডের চেয়ারম্যান হিসাবে ঘোষণা করা হয়েছিল।

ব্যক্তিগত জীবন 
ব্যক্তিগত জীবনে তিনি বিবাহিত। বর্তমানে তিনি মেনোপলিসে বসবাস করেন।

তথ্যসূত্র 

জীবিত ব্যক্তি
কিংস কলেজ লন্ডনের প্রাক্তন শিক্ষার্থী
১৯৫৬-এ জন্ম
বাংলাদেশ বিজ্ঞান একাডেমির ফেলো
লন্ডন বিশ্ববিদ্যালয়ের প্রাক্তন শিক্ষার্থী
সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
পাডলিং

পাডলিং হলো ধান চাষের একটি কৃষি পদ্ধ‌তি। এ‌টি মূলত বন‌্যার সম‌য়ে ধান চা‌ষের এক‌টি প্রাচীন পদ্ধ‌তি। ঐ‌তিহ‌া‌সিকভা‌বে বন‌্যাকব‌লিত কো‌নো ধান ক্ষে‌তে ম‌হিষ বা ষা‌ড়ের পেছনে এক‌টি ভারী জমিতে দিবার মই টানার মাধ‌্যমে এই কাজ‌টি করা হতো এবং বর্তমা‌নে এ‌টি যান্ত্রিক উপা‌য়ে করা হ‌য়ে থা‌কে, সাধারণত ওয়া‌কিং ট্রাক্টর ব‌্যবহার ক‌রে এটি করা হয়।

পাড‌লিং পদ্ধ‌তি‌তে কাদামা‌টির কণাগু‌লো মন্থন করা মাটির ছিদ্রগু‌লো বন্ধ করার মাধ‌্যমে পা‌নির অনুস্রবণ হার ক‌মি‌য়ে আনা হয়।

পদ্ধতি
পাডলিংয়ের কাজ মা‌টি নরম, কর্দমাক্ত এবং চাষের উপ‌যোগী হওয়া পর্যন্ত জমিতে জমা পা‌নিতে ম‌হিষ বা ষা‌ড়ের পেছনে এক‌টি ভারী জমিতে দিবার মই বা ট্রাক্টর চালনা করার মাধ‌্যমে করা হয়। সাধারণত এ ধর‌নের ট্রাক্ট‌রের পেছ‌নের টায়া‌রের জায়গায় লোহার চাকা থা‌কে। ফ‌লে এ‌টি জ‌মি‌তে ভেজা অবস্থায় চালনা কর‌লে মা‌টির সংযুতি ভে‌ঙে যায় এবং জ‌মি নরয় হ‌য়ে যায়। ফ‌লে, জ‌মি চাষ‌যোগ‌্য হ‌য়ে যায়। এক কথায়, এটি মাটিকে কাদায় পরিণত করার একটি পদ্ধতি।

পা‌ডলিং‌য়ের এর কাজ সাধারণত পানি সম্পৃক্ত অবস্থার চেয়ে বে‌শি থাকাকালীর অবস্থায় শুরু করা হয় এবং পা‌নি জ‌মির ধারণ ক্ষমতা অনুযায়ী আসা পর্যন্ত করা হয়। অর্থাৎ, পা‌নি সম্পৃক্ত অবস্থার চে‌য়ে অ‌ধিক থাকাকালীন অবস্থায় এ কাজ শুরু করা হয়। এ অবস্থায় মা‌টিতে বল প্রয়ো‌গের ফ‌লে সর্বা‌ধিক পাড‌লিং না হ‌লেও মা‌টি থে‌কে আগাছা আয়‌ত্তিকরণ এবং মা‌টির সংযু‌তি ভাঙা শুরু করা হয়। এরপর কৃষ‌কেরা সর্বা‌ধিক পাড‌লিং অবস্থায় আসা পর্যন্ত পাড‌লিং এর কাজ কর‌তে থা‌কেন।

পাডলিংয়ের মাত্রা
পাড‌লিং‌য়ের মাত্রা নির্ভর ক‌রে মা‌টির প্রকার‌ভেদ এবং ব‌্যবস্থাপনা কার্যাবলীর উপর। বে‌শি এঁটেল বিদ‌্যমান থাক‌লে পাডলিং করা সহজ হয়, ফ‌লে বে‌শি সংযু‌তি ধ্বংস হয়। বে‌লে মা‌টি‌তে অল্প এঁটেল থাকা সত্ত্বেও পাডলিং করা যায়। মন্টমরিল্লোনাইট পরিবারের এঁটেল মণিক সমৃদ্ধ মা‌টি‌তে অ‌ধিকতর ক্যাওলিনাইট এবং অক্সাইড পরিবারের মণিক সমৃদ্ধ মা‌টিতে অধিকতর সহজে ও সম্পূর্ণরূপে কাদা করা যায়। একইভা‌বে, ক্যালসিয়াম সম্পৃক্ত এঁটেলের চেয়ে সোডিয়াম সম্পৃক্ত এঁটেলকে সহজে কাদা করা যায়। সাধারণত মা‌টি‌তে জৈব পদার্থ, আয়রন এবং অ্যালুমিনিয়াম অক্সাইডের কো‌নো এক‌টির বা উভয়ের পরিমাণ বেশি হলে সেই মা‌টি‌তে কাদা করা খুব কঠিন হয়।

উ‌দ্দেশ‌্য
পানির অনুস্রবণ রোধের জন্য মাটির নিচে অভেদ্য স্তর তে‌রি করা। সুতরাং, এ‌ক্ষে‌ত্রে ফসল জ‌মে থাকা পা‌নি পে‌য়ে থা‌কে।
এ পদ্ধ‌তি‌তে ধান চাষের জন‌্য নরম বীজতলা পাওয়া সম্ভব।
মা‌টি নরম ও কর্দমাক্ত হয়। এর ফলে চা‌ষের জন‌্য উপ‌যোগী জমি পাওয়া যায়।
পৃষ্ঠমৃত্তিকার সংযুতি ভে‌ঙে ফেলা।
এর ফ‌লে মাটি কণা, বা‌লি ইত‌্যা‌দি পৃথক করা সম্ভব হয়।
ক্ষতিগ্রস্ত জমিকে পুনরায় এ পদ্ধতিতে চাষযোগ‌্য করা যায়।

বাংলা‌দে‌শের প্রেক্ষাপ‌টে পাড‌লিং
বাংলা‌দে‌শের মা‌টি‌তে পুনরায় চাষাবা‌দের ক্ষে‌ত্রে, বিশেষ করে রোপা ধান চাষের ক্ষে‌ত্রে পাডলিং করার মাধ‌্যমে অ‌ভেদ‌্য পৃষ্ঠমা‌টি‌ সৃস্টি করা হয়, যা এ স্তরের ভৌত ও রাসায়নিক ধর্মাবলিতে গুরুত্বপূর্ণ প‌রিবর্তন ঘটায় এবং মা‌টির র‌ঙেও প‌রিবর্তন আ‌নে। কালো তেরাই মা‌টি‌তে কৃষিকাজের সম্ভাবনা মধ্যম থেকে স্বল্প, কারণ রোপা ধান চাষের জন্য পৃষ্ঠমা‌টির কার‌ণে পাড‌লিং কর‌তে অসু‌বিধা হয়। আবার, পুরাতন ব্রহ্মপুত্র পললভূমিতে সৃষ্ট অগভীর উঁচু মা‌টির পানি ধারণ ক্ষমতা কম হ‌লেও রোপা আমন ধান চাষের কর‌তে তা ব‌্যবহার করা হয়, কারণ এর পৃষ্ঠমা‌টি কর্দমাক্ত এবং দা‌তে দৃঢ় প্লাউপ্যান থা‌কে।

তথ‌্যসূত্র

বহিঃসংযোগ
BIS specifications for Puddlers

কৃষি পরিভাষা
ধান উৎপাদন
কৃষিচর্চা
হালিমা সুলতান

হালিমা সুলতান (     )  সুলতান তৃতীয় মেহমেদ এর হাসেকি বা উপপত্নী এবং সুলতান প্রথম মুস্তাফা এর মা ছিলেন এবং বেগম সুুলতান হিসেবে অটোমান সাম্রাজ্যের একজন অভিভাবক ছিলেন। মেহমদের সাথে তার চারটি সন্তান ছিল: শাহজাদা মাহমুদ, প্রথম মুস্তাফা এবং দুই মেয়ে। তিনি ২২ নভেম্বর ১৬১৭ থেকে ২৬ ফেব্রুয়ারি ১৬১৮ এবং ১০ সেপ্টেম্বর ১৬২৩ পর্যন্ত বেগম সুলতান হিসাবে ডি-ফ্যাক্টো সহ-শাসক ছিলেন।। নারী সালতানাত নামে পরিচিত ঐ যুগে হালিমাও অন্যতম বিশিষ্ট ব্যক্তিত্ব ছিলেন।

পাঁচ সুলতানের রাজত্বকালে হালিমা উসমানীয় সাম্রাজ্যে  পার্ষদ হিসাবে বাস করতেন: মুরাদ তৃতীয়, মেহমেদ তৃতীয়, আহমেদ প্রথম, মোস্তফা প্রথম এবং দ্বিতীয় ওসমান  এর শাসন কালে।

কবর স্থান 
তার মৃত্যুর বিষয়ে কিছুই জানা যায়নি। তিনি ইস্তাম্বুলের হাজিয়া সোফিয়া মসজিদে ছেলের সমাধিতে সমাধিস্থ হয়েছেন।

সন্তান 
মেহেমেদের সাথে, হালিমার চারটি সন্তান ছিল:

 শাহজাদা মাহমুদ (মনিসা প্যালেস, মনীসা - ৭ জুন ১৬০৩ সালে তৃতীয় মেহমেদের আদেশে মৃত্যুদণ্ড কার্যকর করা হয়, ইস্তাম্বুলের তোপকাপি প্রাসাদে; শাহজাদা মাহমুদ মাওসোলিয়াম, শাহজাদা মসজিদে সমাধিস্থ করা হয়); 
 প্রথম মুস্তাফা (২৪ জুন ১৫৯১, মানিসা প্যালেস, মনিসা - ২০ জানুয়ারী ১৬৩৯, ইস্কি প্যালেস, ইস্তাম্বুল; মোস্তফা আই মাওসোলিয়ামে দাফন করা, হাজিয়া সোফিয়া মসজিদ), অটোমান সাম্রাজ্যের সুলতান ; 
 একটি কন্যা,  ১৬০৪ সালে বিয়ে হয়েছিলো (১৬০৫ খ্রিস্টাব্দের ডিসেম্বরে সম্প্রদান করা হয়েছিল) দামাত কারা দাউদ পাশার সাথে পরবর্তী উজিরে আজম।   
 এক কন্যা, ১৬০৪ সালে দামাত মীরাহুর মোস্তফা পাশার সাথে প্রথম বিয়ে করেছিলেন, ১৬১২ সালে সিগালাজাদে সিনান পাশার পুত্র দামাত মাহমুদ পাশার সাথে দ্বিতীয় বিয়ে করেছিলেন;

জনপ্রিয় সংস্কৃতিতে 
২০১৫ সালে টিভি সিরিজ মুহতেসেম ইউজইল: কোসেম এ, হালিমা সুলতানকে চিত্রিত করেছেন তুর্কি অভিনেত্রী আসলাহান গারবুজ ।

তথ্যসূত্র 

১৬২৩-এ মৃত্যু
১৫৭৬-এ জন্ম
অপর্যালোচিত অনুবাদসহ পাতা
১৭শ শতাব্দীর উসমানীয় সুলতানের সহধর্মিণী
১৬শ শতাব্দীর উসমানীয় সুলতানের সহধর্মিণী
১৬শ শতাব্দীর উসমানীয় সাম্রাজ্যের ক্রীতদাস
লুসিফার (চলচ্চিত্র)

লুসিফার হল পৃথ্বীরাজ সুকুমারন পরিচালিত ২০১৯ সালের ভারতীয় মালয়ালম ভাষার মারপিটধর্মী চলচ্চিত্র। চলচ্চিত্রটির চিত্রনাট্য রচনা করেছেন মুরলি গোপী। আশির্বাদ সিনেমাসের ব্যানারে চলচ্চিত্রটি প্রযোজনা করেছেন অ্যান্টনি পেরুম্বাবুর। এটি পৃথ্বীরাজ সুকুমারনের পরিচালিত প্রথম চলচ্চিত্র। এতে প্রধান চরিত্রে অভিনয় করেছেন মোহনলাল, এবং পার্শ্ব চরিত্রে অভিনয় করেছেন বিবেক ওবেরয়, মঞ্জু ওয়ারিয়ার, পৃথ্বীরাজ সুকুমারন, টবিনো টমাস, ইন্দ্রজিৎ সুকুমারন, সানিয়া আইয়াপ্পন, সাইকুমার, কলাভবন শাজন, ও নায়লা ঊষা। চলচ্চিত্রটির সুর করেছেন দীপক দেব এবং চিত্রগ্রহণের দায়িত্ব পালন করেছেন সুজিত বাসুদেব।

কুশীলব
 মোহনলাল - স্টিফেন নেদুমপল্লি / কুরেশী আবরাম
 বিবেক ওবেরয় - বিমল "ববি" নায়ার
 মঞ্জু ওয়ারিয়ার - প্রিয়দর্শিনী "প্রিয়া" রামদাস
 পৃথ্বীরাজ সুকুমারন - জায়েদ মাসুদ
 টবিনো টমাস - যতীন রামদাস
 ইন্দ্রজিৎ সুকুমারন - গোবর্ধন
 সানিয়া ইয়াপ্পান - জাহ্নবী
 সাইকুমার - মহেশ বর্মা
 কলাভবন শাজন - আলোশি জোসেফ
 নায়লা ঊষা - অরুন্ধতী
 গিজু জন - সঞ্জীব
 বাইজু সন্তোষ - মুরুগান
 ফজিল - ফাদার নেদুমপল্লি
 সচিন খেড়কর - পি. কে. রামদাস
 সুরেশ চন্দ্র মেনন - আবদুল
 শিবাজী গুরুবায়ুর - মেদায়িল রাজন
 নন্দু - পি. এস. পীতাম্বরন
 জন বিজয় - মায়িলবাহনম আইপিএস
 অনিশ জি. মেনন - সুমেশ
 কাইনাকারি থঙ্করাজ - নেদুমপল্লি কৃষ্ণন

তথ্যসূত্র

বহিঃসংযোগ
 
 

২০১৯-এর চলচ্চিত্র
২০১০-এর দশকের মারপিটধর্মী চলচ্চিত্র
২০১০-এর দশকের মালয়ালম ভাষার চলচ্চিত্র
ভারতীয় চলচ্চিত্র
ভারতীয় মারপিটধর্মী চলচ্চিত্র
২০১৯-এর অ্যাকশন চলচ্চিত্র
রাজনীতিবিদ সম্পর্কে চলচ্চিত্র
মুম্বইয়ে ধারণকৃত চলচ্চিত্র
রাশিয়ায় ধারণকৃত চলচ্চিত্র
বেঙ্গালুরুতে ধারণকৃত চলচ্চিত্র
কোচিতে ধারণকৃত চলচ্চিত্র
কুট্টিক্কানমে ধারণকৃত চলচ্চিত্র
তিরুবনন্তপুরমে ধারণকৃত চলচ্চিত্র